**Výzva na predkladanie ponúk:**

Identifikačné údaje verejného obstarávateľa:

Obchodné meno: **CULTUS Ružinov, a.s.**

sídlo organizácie: Ružinovská 28, 820 09 Bratislava

IČO: 35874686

kontaktná osoba

pre komunikáciu: Andrea Kozáková

mobil: +421 903 576 169

e-mail: vo@cultusruzinov.sk

(ďalej len ,,verejný obstarávateľ“)

1. **Predmet obstarávania:**

**Právne služby**

Výzva sa uskutočňuje za účelom zistenia predpokladanej hodnoty zákazky v súlade s ustanovením § 6 zákona č. 343/2015 Z. z. o verejnom obstarávaní v znení neskorších predpisov (ďalej len zákon).

Pokiaľ z predložených ponúk určená predpokladaná hodnota zákazky bude zodpovedať finančnému limitu zákaziek s nízkou hodnotou, predložená ponuka bude zároveň slúžiť pre účely samotného výberu ponuky.

1. **Druh zákazky:** služby
2. **Hlavný predmet a doplňujúce predmety zo Spoločného slovníka obstarávania (CPV):** 79100000-5.

Predmetom zadávanej zákazky je poskytovanie právnych služieb – odborná poradenská a konzultačná činnosť pri činnosti spoločnosti, najmä s ohľadom na legislatívu vzťahujúcu sa na verejného obstarávateľa, ako na obchodnú spoločnosť založenú obcou, tj. poradenstvo a úkony v procesoch verejného obstarávania, odborná poradenská a konzultačná činnosť vo všetkých oblastiach verejného práva, zastupovanie verejného obstarávateľa v súdnych konaniach a pred orgánmi štátnej správy, ostatné úkony podľa potreby spoločnosti. Poskytovanie právnych služieb v oblasti nesporovej a sporovej agendy, najmä spisovanie právnych úkonov, zmlúv, dohôd a vypracúvanie právnych rozborov, analýz a stanovísk ohľadne právnych skutočností identifikovaných verejným obstarávateľom.

Poskytovaná služba má byť dodávaná dvoma spôsobmi takto:

1. Odborník ( = advokát, advokátsky koncipient, právnik v pracovnoprávnom vzťahu s úspešným uchádzačom)

poskytujúci uvedené právne služby v sídle verejného obstarávateľa na Ružinovskej ulici č. 28 v Bratislave, v predpokladanom rozsahu 50 hodín mesačne, podľa potrieb verejného obstarávateľa.

1. Advokát

poskytujúci uvedené služby bez určenia podmienky miesta výkonu služby, a to v rozsahu podľa aktuálnych potrieb verejného obstarávateľa; predpokladaný rozsah je 20 hodín mesačne.

Služby budú poskytované podľa požiadaviek a v rozsahu stanovenom verejným obstarávateľom, vždy podľa aktuálnych potrieb verejného obstarávateľa.

1. **Termín plnenia predmetu zákazky:**

Priebežne počas platnosti zmluvy.

1. **Financovanie predmetu zákazky:**

rozpočet verejného obstarávateľa

1. **Lehota na predloženie ponuky:**

do 5.11.2021. Rozhodujúci je dátum doručenia ponuky.

1. **Spôsob predloženia ponuky:**
2. Poštou, kuriérom alebo osobne na adresu CULTUS Ružinov, a.s., Ružinovská 28, 820 09 Bratislava. Ponuka musí byť v zalepenej obálke a mať označenie:

„VO PRÁVNE SLUŽBY - NEOTVÁRAŤ.“

Ponuky sa predkladajú v slovenskom jazyku.

1. **Obsah ponuky:**

Ponuka predložená uchádzačom musí obsahovať tieto doklady:

1. Doklad o oprávnení poskytovať právne služby, ktoré sú predmetom tohto verejného obstarávania (napr. výpis z obchodného registra, živnostenský list, resp. potvrdenie Úradu pre verejné obstarávanie o zapísaní do zoznamu hospodárskych subjektov a pod.),
2. Vyhlásenie uchádzača (príloha č. 1),
3. Cenová ponuka v zmysle bodu 10 tejto výzvy (príloha č. 2),
4. Referenčný list (príloha č. 3)
5. **Cenová ponuka:**

Uchádzač uvedie cenu za hodinu poskytovaných právnych služieb v rozsahu podľa bodu 3 tejto výzvy **osobitne** pre služby poskytované **podľa bodu 3A tejto výzvy a osobitne podľa bodu 3B tejto výzvy** takto:

* hodinová cena v EUR bez DPH
* suma DPH v EUR
* hodinová cena v EUR s DPH (pri neplatcoch DPH celková cena v EUR)

Uchádzač vyznačí, či je platca DPH alebo nie je platca DPH.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia cena, ktorá sa určí nasledovne:

Súčet ceny hodinovej sadzby za službu podľa bodu 3A a ceny hodinovej sadzby za službu podľa bodu 3B = posudzovaná cena, teda cena hodinovej sadzby za službu podľa bodu 3A má hodnotiacu váhu 50 % a cena hodinovej sadzby za službu podľa bodu 3B má hodnotiacu váhu 50 %.

1. **Podmienky účasti:**

Uchádzač musí byť oprávnený uskutočniť predmet zákazky. Uchádzač preukazuje splnenie podmienky podľa predchádzajúcej veci napr. predložením výpisu z obchodného registra, živnostenského listu, potvrdenia Úradu pre verejné obstarávanie o zapísaní do zoznamu hospodárskych subjektov a pod.

Uchádzač musí spĺňať podmienku pravdivosti ohľadom vyhlásení, ktoré sú obsiahnuté v prílohe č. 1. Uchádzač preukazuje splnenie podmienky podľa predchádzajúcej vety predložením vyhlásenia, ktoré je prílohou č. 1.

Požiadavky na dodávateľa:

* advokát s minimálne sedem ročnou praxou výkonu advokácie; resp. obchodná spoločnosť, ktorej spoločníkom je advokát s minimálne sedem ročnou praxou výkonu advokácie - preukazuje sa čestným vyhlásením;
* poskytovanie služieb aspoň v posledných troch rokoch najmenej 3 subjektom z oblasti samosprávy (VÚC, obec, príspevkové alebo rozpočtové organizácie zriadené VÚC alebo obcou, obchodné spoločnosti založené VÚC alebo obcou) - preukazuje sa zoznamom poskytnutých služieb s uvedením kontaktov na príjemcov týchto služieb v zmysle prílohy číslo 3;
* požiadavky na odborníka, ktorý je v príslušnom vzťahu k dodávateľovi: osoba s ukončeným magisterským vzdelaním v odbore právo, s minimálne trojročnou praxou v obore - preukazuje sa čestným vyhlásením.

Odôvodnenie primeranosti a potreby podmienky účasti

Požiadavka je určená v súlade so zákonom o verejnom obstarávaní, je primeraná a súvisí s predmetom zákazky. Verejný obstarávateľ si potrebuje overiť u uchádzačov, že disponujú odborníkmi v oblasti ako je predmet zákazky, ktorý majú odbornú spôsobilosť, minimálne praktické skúsenosti pre odborné plnenie predmetu zákazky. Verejný obstarávateľ považuje stanovené požiadavky za žiaduce a na preukázanie odbornosti a primeranej praxe dôvodné.

1. **Otváranie ponúk:**

Otváranie ponúk sa uskutoční dňa 8.11.2021 o 11.00 hod. v sídle verejného obstarávateľa – na sekretariáte Domu kultúry Ružinov na Ružinovskej č. 28 v Bratislave.

1. **Postup pri otváraní ponúk:**.

Ponuky bude otvárať a vyhodnocovať komisia zložená z členov menovaných riaditeľkou verejného obstarávateľa.

Verejný obstarávateľ v súlade s podmienkami výzvy na predkladanie ponúk oznámi uchádzačom výsledok vyhodnotenia ponúk.

Ponuka uchádzača, ktorá nespĺňa stanovené podmienky účasti a/alebo požiadavky na predmet zákazky bude verejným obstarávateľom vylúčená.

1. **Doba viazanosti ponúk:**

Doba viazanosti ponuky je 60 dní odo dňa otvárania ponúk.

1. **Výsledok zadávania zákazky:**

Výsledkom zadávania zákazky je uzavretie zmluvy, ktorá tvorí prílohu č. 4 tejto výzvy.

Zmluva sa uzatvára na obdobie do 31.12.2023 alebo do vyčerpania finančného limitu 260.000 eur, podľa toho, ktorá skutočnosť nastane skôr.

1. **Osoby určené pre styk so záujemcami a uchádzačmi:**

Uvedené v identifikácii verejného obstarávateľa.

1. **Dôvody pre zrušenie použitého postupu zadávania zákazky:**

Verejný obstarávateľ môže zrušiť použitý postup zadávania zákazky z nasledovných dôvodov:

* ak nebude predložená ani jedna ponuka,
* ak ani jeden uchádzač nesplní podmienky účasti,
* ak ani jedna z predložených ponúk nebude zodpovedať určeným požiadavkám na predmet zákazky uvedeným vo výzve na predkladanie ponúk,
* ak ponuky presiahnu rozpočet verejného obstarávateľa,
* ak sa zmenili okolnosti, za ktorých sa vyhlásilo toto verejné obstarávanie (toho času najmä pri zmene finančnej situácie verejného obstarávateľa v dôsledku prijímaných opatrení v súvislosti s aktuálnou pandemickou situáciou).
1. **Oznámenie o výsledku verejného obstarávania**

Verejný obstarávateľ oznámi výsledok verejného obstarávania úspešnému uchádzačovi individuálne a zverejní zápisnicu z vyhodnotenia ponúk na svojej webovej stránke.

**Prílohy:**

1. Vyhlásenie uchádzača

2. Cenová ponuka

3. Referenčný list

4. Zmluva

V Bratislave, dňa :22.10.2021

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. František Fabián, MBA

 predseda predstavenstva

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Silvia Pilková

 člen predstavenstva

**Príloha č. 1**

**VYHLÁSENIA UCHÁDZAČA**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(obchodné meno/názov, sídlo/miesto podnikania a IČO uchádzača)

týmto vyhlasuje, že

je dôkladne oboznámený a súhlasí s podmienkami verejného obstarávania „**Právne služby**“, ktoré sú určené vo výzve na predloženie ponuky, v jej prílohách a v iných dokumentoch poskytnutých verejným obstarávateľom v lehote na predkladanie ponúk, všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku,

nemá uložený zákaz účasti vo verejnom obstarávaní potvrdený konečným rozhodnutím.

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis

**Príloha č. 2**

**CENOVÁ PONUKA**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obchodné meno/názov, sídlo/miesto podnikania a IČO uchádzača)

predkladá nasledovnú cenovú ponuku v rámci verejného obstarávania „**Právne služby**“:

Uchádzač uvádza celkovú hodinovú cenu za poskytovanie služby v rozsahu podľa bodu 3A a 3B výzvy na predkladanie ponúk:

|  |  |  |  |
| --- | --- | --- | --- |
|  | Cena za hodinu služby podľa bodu 3A | Cena za hodinu služby podľa bodu 3B | Cena za hodinu služby podľa bodu 3A a 3B spolu  |
| cena v EUR bez DPH |  |  |  |
| Suma DPH v EUR |  |  |  |
| cena v EUR s DPH (pri neplatcoch DPH cena v EUR) |  |  |  |

Uchádzač:

* je platca DPH
* nie je platca DPH

(hodiace sa zaškrtnúť)

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis

**Príloha č. 3**

**REFERENČNÝ LIST**

Uchádzač:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obchodné meno/názov, sídlo/miesto podnikania a IČO uchádzača)

týmto predkladá nasledovný referenčný list v rámci verejného obstarávania „**Právne služby**“:

|  |  |
| --- | --- |
| Objednávateľ | Kontakt na objednávateľa |
|  |  |
|  |  |
|  |  |

v \_\_\_\_\_\_\_\_\_\_\_\_\_\_\_\_dňa \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 podpis